Johannes Undusk

Johannes Undusk (10. september 1918 Pihkva kubermang (tänapäeval Pihkva oblast), Vene NFSV – 28. märts 1979 Tallinn) oli Eesti NSV poliitik, kes oli 27. märtsist 1961 kuni juunini 1971 Tallinna Linna TSN Täitevkomitee esimees.

Undusk lõpetas 1940. aastal Leningradi oblasti kultuuriteaduste kooli ja asus tööle klubijuhina. Teise maailmasõja ajal astus ta 8. Eesti Laskurkorpusse, teenis 249. eesti laskurdiviisis ning oli 8. Eesti Laskurkorpuse poliitosakonna sekretär ja rindelehe Tasuja toimetaja asetäitja.Vanemleitnant Johannes Undusk (Aleksandri poeg). Kommunistliku partei liige jaanuarist 1943. Suure Isamaasõja ajal teenis 8. Eesti Lakurkorpuse poliitosakonna sekretärina, rindelehe "Tasuja" toimetaja asetäitjana., www.meediateek.ee Kommunistliku partei liige jaanuarist 1943.

Pärast sõda valiti ta ELKNÜ Keskkomitee II sekretäriks. Ta töötas ka Eesti NSV Ministrite Nõukogus juures asuva Eesti NSV Kultuurhariduslike Asutuste Komitee esimehenaEESTI NSV ÜLEMNÕUKOGU OTSUS Eesti NSV valitsuse – Eesti NSV Ministrite Nõukogu moodustamise kohta, Uus Tee: EKP Elva Rajoonikomitee ja Elva Rajooni TSN häälekandja, nr. 24, 3 aprill 1951 ja Tartu linnakomisjoni esimese sekretärina. 

1955. aastal edutati ta Eestimaa Kommunistliku Partei Keskkomitee propaganda- ja agitatsiooniosakonna juhatajaks, EKP Keskkomitee sekretariaadis. 

Ta valiti ka NSV Liidu ja 1955–1963 Eesti NSV Ülemnõukogu IV, V koosseisu saadikuks, Eestimaa Kommunistliku Partei Keskkomitee liikmeks 1952–1976Olev Liivik, Eesti NSV Ministrite Nõukogu institutsionaalne areng ja kaadrid 1940-1953, Kirjastus: Tartu Ülikooli Kirjastus, Tartu, 2014, lk 320-321 ja Tallinna Linna TSN Täitevkomitee esimeheks.

Aastatel 1961–1971 oli ta Tallinna Linna TSN Täitevkomitee esimees. Tema ametiajal avati reisiparvlaevaliiklus Tallinna ja Helsingi vahel 1965. aastal.

Aastatel 1971–1979 oli ta Välismaaga Sõpruse ja Kultuurisidemete Arendamise Eesti Ühingu esimees. Organisatsioon oli välispoliitika edendaja ja Eesti nõukogudeaegsete saavutuste propageerija. 

Undusk on maetud Metsakalmistule.

Tema poeg on teleajakirjanik ja poliitik Feliks Undusk. Tema vend oli pedagoogikateadlane ja õpetaja August Undusk.

 Vaata ka 
 Tallinna linnapeade nimekiri

 Viited 

Kategooria:Tallinna linna täitevkomitee esimehed
Kategooria:EKP Keskkomitee liikmed
Kategooria:Eesti NSV IV Ülemnõukogu liikmed
Kategooria:Eesti NSV V Ülemnõukogu liikmed
Kategooria:Tallinna linnaametnikud
Kategooria:Eestlased Venemaal
Kategooria:Tööpunalipu ordeni kavalerid
Kategooria:Punatähe ordeni kavalerid
Kategooria:Metsakalmistule maetud
Kategooria:Sündinud 1918
Kategooria:Surnud 1979